Sondre Båtstrand

Sondre Lindholm Båtstrand (født 27. februar 1983) er en norsk politiker og tidligere nasjonal talsperson for Miljøpartiet De Grønne (MDG). Han har vært landsstyremedlem og nasjonal talsperson i ungdomspartiet Grønn Ungdom. Han var førstekandidat for Miljøpartiet De Grønne ved kommunevalget i 2007 i Bergen og ved stortingsvalget for Hordaland i 2009, men ble ikke valgt inn. Han var medlem av Bergen bystyre for MDG i perioden 2011-2019. 

Båtstrand vokste opp på Nøtterøy, og gjennomførte fra 1990 til 2002 Rudolf Steinerskolen i Vestfold og Vestoppland Folkehøgskole i 2002-2003. Fra 2003 til 2008 gjennomførte han bachelorgrad og mastergrad i sammenlignende politikk ved Universitetet i Bergen med masteroppgaven Politikk teller, kjønnsroller avgjør. Om kjønnsfordelingen i 30 europeiske parlamenter.Politikk teller, kjønnsroller avgjør. Om kjønnsfordelingen i 30 europeiske parlamenter Han er nå stipendiat ved Institutt for sammenliknende politikk ved Universitetet i Bergen. Hans forskningsfelt omfavner miljøvern, kjønn, demokrati. Han skriver doktoravhandling om parlamentariske diskurser om klima.

I 2018 meldte han seg ut av Miljøpartiet De Grønne.

 Bibliografi 
Båtstrand er forfatter av boken Hamp! Industriell bruk og dyrking – fra historisk tid til i dag.Båtstrand, Sondre (2003) Hamp! Industriell bruk og dyrking – fra historisk tid til i dag – EutopiA forlag. ISBN 8291918104.

 Referanser 

 Eksterne lenker 


  Sondre Båtstrand – profil hos Universitetet i Bergen

Kategori:Norske statsvitere
Kategori:MDG-politikere
Kategori:Alumni fra Universitetet i Bergen
Kategori:Personer fra tidligere Nøtterøy kommune
Kategori:Personer fra Færder kommune
Kategori:Fødsler i 1983